《送姚八之句容旧任，便归江南》
唐代·刘长卿

故人还水国，春色动离忧。碧草千万里，沧江朝暮流。

桃花迷旧路，萍叶荡归舟。远戍看京口，空城问石头。

折芳佳丽地，望月西南楼。猿鸟共孤屿，烟波连数州。

谁家过楚老，何处恋江鸥。尺素能相报，湖山若个忧。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。